[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Komunumaj membroj en Cite\u0301 Soleil, Portoprinco, Haitio, konstruas komunuman bibliotekon brikon post briko, dolaron post dolaro, transformante la h\u0302aosan historion de c\u0302i tiu malric\u0302a loko. Foto liverita de Konbit Bibliyote\u0300k Site Sole\u0300y per Facebook."}, {"text_idx": "#000006", "text": "Cite\u0301 Soleil, malric\u0302a kvartalo en haitia c\u0302efurbo Portoprinco, estas kutime ligita al urbaj malespero, malric\u0302eco, senleg\u0302eco kaj h\u0302aoso."}, {"text_idx": "#000007", "text": "Konata kiel Site Sole\u0300y en la haitia kreola lingvo, la vasta areo koncentris la problemojn kiuj disvastig\u0302is tra Haitio dum la lastaj tri jardekoj: analfabeteco, senlaboreco, kaduka infrastrukturo, ac\u0302a sanitario, nefunkcianta politiko kaj perforto de bandoj."}, {"text_idx": "#000008", "text": "Post la detrua tertremo de 2010, generacio de junulaj aktivuloj, plejparte naskig\u0302intaj en Cite\u0301 Soleil, lanc\u0302is socian movadon por s\u0302ang\u0302i tiun malnovan historion de malvenko kaj h\u0302aoso."}, {"text_idx": "#000010", "text": "La movado enkondukis kreadon de Konbit Bibliyotek Site Soley (KBSS), komunuma biblioteka projekto kreita en novembro 2016. La biblioteko reskribas kaj refaras malnovajn rakontojn pri Cite\u0301 Soleil, movante ilin de marg\u0302enaj kaj flamig\u0302emaj al komunumaj kaj aktivaj \u2014 kiel profunda ekzemplo de tio kiel Haitio povas rekonstruig\u0302i."}, {"text_idx": "#000011", "text": "Konbit Soley Leve kunlaboris kun Flanm'Art Club Haiti, kultura grupo de junuloj el Cite\u0301 Soleil, kiu venis al Konbit kun espero realigi revon pri biblioteko. Ili \u201cvolis havi spacon por ke studentoj renkontig\u0302u, esploru, legu, skribu kaj pridiskutu librojn\u201d, lau\u0306 la biblioteka retejo."}, {"text_idx": "#000012", "text": "En 2017 \u2014 post nuraj sep semajnoj \u2014 biblioteka kunordiga komitato kun 12 homoj ricevis 500 000 haitiajn gurdojn (c\u0302irkau\u0306 US$ 5000) de la komunumo."}, {"text_idx": "#000013", "text": "La forta subteno de komunumo instigis membrojn de KBSS proponi pli ambician projekton."}, {"text_idx": "#000014", "text": "Ili elektis Place Fierte, publikan parkon en Cite\u0301 Soleil, kiel idealan lokon por la projekto, kaj la komitato kontaktis la urbestron, plurajn parlamentanojn kaj la Ministerion de Enlanda Sekureco, kiu leg\u0302e permesis konstrui la bibliotekon en la elektita loko."}, {"text_idx": "#000015", "text": "La arkitektino naskig\u0302inta en Cite\u0301 Soleil, Jennifer Andou, planis la konstruadon en 2017, kaj Miyamoto Relief, neprofitcela organizo pri katastrofa ing\u0302enierio, konsultas por fari la konstruaj\u0302on eltenebla kontrau\u0306 tertremoj, kaj instalas sunpanelojn kaj sistemojn por akva reuzo."}, {"text_idx": "#000016", "text": "Geotechsol, firmao pri grunda pritakso, konfirmis la sekurecon por konstruado en 2017 kaj la biblioteko estis fondita la 30-an de januaro 2018. La konstrua kompanio ADCOSA nuntempe faras la konstruajn laborojn."}, {"text_idx": "#000018", "text": "Konstruita en la 1950-aj jaroj, Cite\u0301 Soleil estis nomita Cite\u0301 Simone, omag\u0302e al la edzino de eksa prezidanto Franc\u0327ois Duvalier. Kiam migrantoj amase venis el kamparo serc\u0302ante laboron, ne eblis log\u0302igi c\u0302iujn en la malmultekostaj domoj de Cite\u0301 Simone. Dum la 1990-aj jaroj, laborpostenoj en industrioj malmultis, kaj c\u0302ie aperis domac\u0302oj."}, {"text_idx": "#000019", "text": "La registaro ne interesig\u0302is pri konstruado de infrastrukturo au\u0306 liverado de sociaj servoj en Cite\u0301 Soleil. Kun c\u0302irkau\u0306 500 mil homoj kiuj vivas en granda socia kaj ekonomia malespero kaj log\u0302as sur 8 kvadrataj mejloj (21 kvadratmetroj), Cite\u0301 Soleil farig\u0302is grundo por politika perforto kaj milito inter bandoj."}, {"text_idx": "#000021", "text": "Post preskau\u0306 du jardekoj, Cite\u0301 Soleil ankorau\u0306 signifas krimon kaj perforton en la kapoj de la plimulto en Haitio, kaj tio pligravig\u0302is post efikoj de la 2010-a tertremo en la lando."}, {"text_idx": "#000023", "text": "Sed projektoj de Konbit Soley Leve, kiel la komunuma biblioteko, kontribuas al pli ampleksaj ideoj pri landa rekonstruado por s\u0302ang\u0302i vidpunktojn pri la regiono."}, {"text_idx": "#000024", "text": "En telefona intervjuo, Louino Robillard, fondinta membro de Konbit Soley Leve kaj kunordiganto de la biblioteka projekto, diris al Global Voices ke helpo por la regiono post la tertremo ne konsideris konfliktojn kaj evoluigajn defiojn."}, {"text_idx": "#000025", "text": "Projektoj kaj iniciatoj estis sub gvido de krimuloj. Aktivistoj kaj aliaj komunumaj membroj estis forigitaj. Fine, tiuj projektoj pligrandigis perforton kaj malesperon."}, {"text_idx": "#000026", "text": "En 2014, neakceptante tiun situacion, Robillard kaj liaj geamikoj-aktivistoj lanc\u0302is la premion Site Sole\u0300y Peace Prize, \u201cc\u0302iujaran iniciaton por premii komunumajn gejunulojn, kiuj faras eksterordinarajn agojn por plibonigi la vivon de najbaroj en Cite\u0301 Soleil\u201d, diris Robillard."}, {"text_idx": "#000027", "text": "La projekto de biblioteko estis surprizo por Robillard, c\u0302efe c\u0302ar en Cite\u0301 Soleil necesas kontentigi bazajn bezonojn, kiel nutraj\u0302ojn kaj domojn."}, {"text_idx": "#000028", "text": "Sed la biblioteko KBSS prosperas, c\u0302ar g\u0302i estas la malo de la plimulto de evoluigaj projektoj en Haitio, kiuj kutime enhavas koruptojn kaj mankon de travidebleco. G\u0302ia fondusa arang\u0302o estas malsama, kun 80% de la rimedoj kaj mono donacataj de la komunumo mem."}, {"text_idx": "#000029", "text": "C\u0302iuj donacoj estas diskonigitaj per semajna raporto en Facebook kaj Twitter."}, {"text_idx": "#000036", "text": "#Hald_Saint_Hilaire donacis #100 _ haitiajn gurdojn por la konstruado de Konbit Bibliyote\u0300k Site Sole\u0300y."}, {"text_idx": "#000037", "text": "Robillard diris ke la celo estas ke 10 000 homoj donacu al la projekto, kun la signifo ke, se 10 000 homoj kapablas unuig\u0302i por konstrui la dau\u0306ripovan, modernan, elteneblan bibliotekon en Cite\u0301 Soleil, do 11 milionoj homoj kapablas unuig\u0302i por rekonstrui la landon."}, {"text_idx": "#000038", "text": "En junio 2019, KBSS invitis la faman haitian verkiston Dany Laferriere viziti la konstruadon. Laferriere estas au\u0306toro de la libro \u201cTout bouge autour de moi\u201d, au\u0306 \u201cC\u0302io movig\u0302as c\u0302irkau\u0306 mi\u201d, verkita tuj post la tertremo. Lia vizito montris la volon de la biblioteko fari Haition kaj la mondon loko de paco kaj espero, kreemo kaj evoluigo:"}, {"text_idx": "#000042", "text": "Haitianoj en la tuta Haitio kaj la mondo, ankau\u0306 ne-haitianoj, subtenas la projekton kaj volas helpi la log\u0302antaron de Cite\u0301 Soleil atingi ilian revon kaj konstrui la plej grandan modernan bibliotekon de Haitio."}, {"text_idx": "#000043", "text": "Pli ol tio, jardekon post la tertremo, KBSS volas esti alternativa modelo por rekonstruado, evoluigo kaj dau\u0306ripovo en Haitio, kaj kontribui al reskribado de grava rakonto, kiu neniam vere ekzistis."}, {"text_idx": "#000044", "text": "Bona novaj\u0302oCivitanaj komunikilojDisvolvadoEdukadoEkonomio kaj komercoJunulojKatastrofoPolitiko"}, {"text_idx": "#000046", "text": "Post COP26, karibia starpunkto pri klimata maljusteco kaj \u201c1,5 por resti viva\u201d"}, {"text_idx": "#000048", "text": "\u201cMia popolo, de supre kaj malproksime\u201d: Havano en fotoj"}, {"text_idx": "#000049", "text": "Juna kuiristo en Bakuo transformis sian apartamenton en restoracion"}, {"text_idx": "#000051", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000054", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000055", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000057", "text": "Bonvolu subteni nian gravan laboron"}]